

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.187

(protokols Nr.5, 29.p.)

**Par maksas par** **nešķirotu sadzīves atkritumu apsaimniekošanu pārskatīšanu**

Priekuļu novada pašvaldība ir saņēmusi SIA “ZAAO” 2019.gada 25.aprīļa vēstuli Nr.1.25/94 “Par maksas par nešķirotu sadzīves atkritumu apsaimniekošanu pārskatīšanu” (turpmāk - Vēstule) un tai pievienoto sadzīves atkritumu apsaimniekošanas maksas aprēķina projektu, kā arī informāciju par maksas par atkritumu apsaimniekošanu apmēru dažādās Latvijas pašvaldībās.

Vēstulē norādīts, ka šobrīd gan Latvijā, gan arī apkārtējās valstīs ir vērojama tendence ievērojami pieaugt maksai par nešķirotu sadzīves atkritumu apsaimniekošanu. SIA “ZAAO” pēdējo gadu laikā ir veikusi būtiskas investīcijas atkritumu dalītās vākšanas infrastruktūrā, ievērojami paplašinot šī pakalpojuma pieejamību atkritumu radītājiem un plāno šo darbības virzienu pilnveidot arī nākotnē, nodrošinot atkritumu dalītās vākšanas infrastruktūras pieejamību aizvien tuvāk atkritumu radītāju dzīvesvietai.

2018.gada 7.novembrī starp Priekuļu novada pašvaldību un SIA „ZAAO“ tika noslēgts līgums, kas paredz SIA “ZAAO” pienākumu sniegt atkritumu apsaimniekošanas (tai skaitā sadzīves atkritumu savākšana (tai skaitā atkritumu vākšana, šķirošana un sajaukšana, lai tos pārvadātu), uzglabāšana, pārkraušana un pārvadāšana) pakalpojumus Priekuļu novada (turpmāk – Pašvaldība) administratīvajā teritorijā (turpmāk – Līgums).

Līguma 3.3.punkts nosaka gadījumus, kad SIA “ZAAO” ir tiesīga vērsties Pašvaldībā ar ierosinājumu pārskatīt maksas par sadzīves atkritumu apsaimniekošanu apmēru, konkrētajā gadījumā, pamatojoties uz turpmāk norādītajiem apsvērumiem, SIA “ZAAO” ieskatā ir iestājušies Līguma 3.3.punktā norādītie priekšnoteikumi maksas pārskatīšanai un SIA “ZAAO” lūdz palielināt maksu par sadzīves atkritumu apsaimniekošanu, palielinot pakalpojuma maksas daļu par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu.

Norādīts, ka maksas par sadzīves atkritumu apsaimniekošanu palielināšana turpmāk ļaus nodrošināt saprātīgu balansu starp pakalpojuma kvalitāti Ziemeļvidzemes atkritumu apsaimniekošanas reģionā kopumā un maksas apmēru par šāda rakstura pakalpojumu. Laikā, kopš iepriekš tika noteikta atkritumu apsaimniekošanas maksu veidojošā komponente, proti, 2017.gada 28.decembrī, ir būtiski pieaugušas ar pakalpojumu sniegšanu saistītās izmaksas, piemēram, vidējās darba algas pieaugums, degvielas izmaksas pieaugums par 18 procentiem, autotransporta servisa pakalpojumu izmaksu pieaugums par 8 procentiem un citas ar pakalpojuma sniegšanu saistītās izmaksas. SIA “ZAAO” ieskatā tieši tāpēc ir pamatota nepieciešamība palielināt pakalpojuma maksas daļu par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu.

Maksas palielināšanas nepieciešamība arīdzan cieši saistīta ar SIA “ZAAO” finanšu rādītāju saglabāšanu tādā līmenī, lai arī turpmāk nodrošinātu SIA “ZAAO” kredītspēju ar mērķi savlaicīgi atjaunot pamatlīdzekļus un nodrošinātu uzņēmuma attīstības perspektīvas.

Ievērojot minēto, SIA “ZAAO” iesniegusi maksas par nešķiroto sadzīves atkritumu apsaimniekošanu aprēķina projektu, palielinot pakalpojuma maksas daļu par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu, ievērojot šīs izmaksu komponentes īpatsvaru līdzšinējā maksas apmērā.

Līdz ar to maksa par sadzīves atkritumu apsaimniekošanu turpmāk, ievērojot norādīto, būs 16,87 EUR, ko veidos:

1) maksa par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, par uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu atbilstoši līgumam, kuru noslēgusi pašvaldība un atkritumu apsaimniekotājs, kā arī izmaksas to sabiedrības izglītības pasākumu finansēšanai, kuri vērsti uz atkritumu radītāju izglītošanu atkritumu apsaimniekošanas jomā – 10,04 EUR apmērā par 1 m3, ko apstiprina Pašvaldība;

2) Sabiedrisko pakalpojumu regulēšanas komisijas apstiprinātais tarifs par sadzīves atkritumu apglabāšanu atkritumu poligonā "Daibe"– 6,83 EUR apmērā par 1 m3, kas aprēķināts, tarifa apmēru attiecinot uz vienu kubikmetru, piemērojot koeficientu 0.13.

Pamatojoties uz likuma „Par pašvaldībām” 21.pantu, Atkritumu apsaimniekošanas likuma 39.pantu, Priekuļu novada pašvaldības 2012.gada 12.janvāra Saistošajiem noteikumiem Nr.1 “Atkritumu apsaimniekošanas noteikumi Priekuļu novadā”, SIA „ZAAO” 2019.gada 25.aprīlī vēstulē Nr.1.25/94 norādītajiem apstākļiem un maksas par nešķirotu sadzīves atkritumu apsaimniekošanas aprēķinu, 2019.gada 16.maija Tautsaimniecības komitejas (protokols Nr.6) lēmumu un 2019.gada 20.maija Finanšu komitejas (protokols Nr.5) lēmumu, atklāti balsojot, PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav , Priekuļu novada dome **nolemj:**

1. Apstiprināt SIA “ZAAO” iesniegto nešķirotu sadzīves atkritumu apsaimniekošanas maksas aprēķinu, nosakot, ka maksa par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, par uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu ir 10,04 EUR apmērā par 1 m3;
2. Konstatēt, ka pēc lēmuma 1.punkta spēkā stāšanās kopējā maksa par sadzīves atkritumu apsaimniekošanu Priekuļu novada administratīvajā teritorijā ir **16,87 EUR** par 1 m3 atkritumu (bez PVN) ko veido:

2.1. Pašvaldības apstiprinātā maksa par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, par uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu atbilstoši līgumam, kuru noslēgusi pašvaldība un atkritumu apsaimniekotājs, kā arī izmaksas to sabiedrības izglītības pasākumu finansēšanai, kuri vērsti uz atkritumu radītāju izglītošanu atkritumu apsaimniekošanas jomā – 10,04 EUR apmērā par 1 m3;

2.2. Sabiedrisko pakalpojumu regulēšanas komisijas apstiprinātais tarifs par sadzīves atkritumu apglabāšanu atkritumu poligonā "Daibe"– 6,83 EUR apmērā par 1 m3.

1. Atzīt par spēku zaudējušu Priekuļu novada domes 2017.gada 28.decembra(prot. Nr.14) lēmumu Nr.31 “Par sadzīves atkritumu apsaimniekošanas maksas apstiprināšanu”;
2. Lēmums stājas spēkā ar 2019.gada 1.jūliju.
3. Atbildīgais par lēmuma izpildi – izpilddiektora vietnieks Ralfs Saļmo.

Domes priekšsēdētāja Elīna Stapulone